REGULAMENT

DE CONCURS PENTRU ACORDAREA GRADULUI PROFESIONAL

CERCETĂTOR ȘTIINȚIFIC GRADUL III (CS III)

1. COMPONENȚA COMISIILOR

Art. 1. Comisia de concurs, formată din Președinte (Directorul Științific) și 3 membri, specialiști în profilul postului, cu grad profesional mai mare sau egal cu cel al postului scos la concurs, este aprobată de Consiliul Științific și numită prin decizie a Directorului General.

Art. 2. Comisia de soluționare a contestațiilor este formată din Președinte și 2 membri, aprobată de Consiliul Științific și numită prin decizie a Directorului General.

1. CONDITII MINIME DE ÎNSCRIERE LA CONCURS

Art. 3. Se pot înscrie la concurs numai absolvenții unităților de învățământ superior acreditate, care au diplomă de licență (sau echivalentă) sau de masterat.

Art. 4. a) Pentru înscrierea la concursul pentru gradul profesional CS III, candidații trebuie să aibă activitate de cercetare - dezvoltare în specialitate sau în învăţământul superior, în domeniul de activitate al INCDFP, de cel puţin 6 ani pentru candidații cu diplomă de licență (sau echivalentă) sau de 4 ani, în cazul candidaților care deţin titlul de doctor, obținut pe o tematică regăsită în direcțiile de cercetare ale institutului; pentru candidaţii care provin din afara învăţământului superior sau a cercetării ştiinţifice din domenii conexe domeniului de activitati al INCDFP, este necesară o vechime de 10 ani pentru candidații cu diplomă de licență (sau echivalenta) sau de 8 ani, pentru candidaţii care deţin titlul de doctor.

b) personalul din cercetare - dezvoltare sau din învățământul superior, care îndeplinește condițiile de studii și care a avut o activitate deosebită în domeniul postului pentru care concurează, demonstrată prin lucrări de specialitate de valoare națională și internațională, poate să se prezinte, cu aprobarea Consiliului Științific, la concursul pentru ocuparea unui post în cercetare - dezvoltare cu reducerea condițiilor de vechime stabilite la lit. a). Candidatul va depune o cerere adresată Președintelui Consiliului Științific, la care va atașa lucrările de specialitate ce susțin solicitarea de înscriere la concurs.

Art. 5. Pentru evaluarea activității de cercetare, se au în vedere următoarele criterii minimale și eliminatorii:

- 10 lucrări publicate sau acceptate spre publicare din care:

       (i) 4 articole cotate ISI (minimum unul in reviste din Top50, clasate conform listelor UEFISCDI),

       (ii) restul de lucrări în reviste indexate ISI sau cotate BDI

- Se accepta echivalarea numarului de artiolele incadrate la paragraful (ii) cu minimum 8 puncte obtinute de la alte rubrici din Anexa 3.

Definițiile referitoare la revistele cotate/indexate ISI și BDI vor fi preluate conform site-ului:

http://uefiscdi.gov.ro/Public/cat/436/Thomson-Reuters--ISI.html.

1. CONȚINUTUL DOSARULUI DE CONCURS

Art. 6. Dosarul de înscriere la concursul pentru ocuparea unui post de CS III va cuprinde următoarele documente:

1. cerere tip de înscriere (Anexa 3.1);
2. declarația olografă de asumare a răspunderii, conform modelului din Anexa 3.2;
3. copie după cartea de identitate, pașaport, certificat de naștere, documente care să ateste schimbarea numelui (dacă este cazul);
4. copie după diploma de bacalaureat sau echivalentă (față/verso), diplomă de licență ori echivalentă (față/verso) însoțite de foaia matricolă, diplomă de doctor sau adeverință care să ateste calitatea de doctorand, precum și copie de pe cartea de muncă sau alte documente care să ateste vechimea în specialitate;
5. curriculum vitae (model Europass - redactat în limba română) și memoriu de activitate;
6. lista lucrărilor publicate/acceptate/prezentate;
7. copii a 5 lucrări reprezentative publicate/acceptate;
8. lista citărilor (lucrarea citată și articolul care o citează /sursa informației);
9. lista rezultatelor aplicative și valorificarea lor;
10. fișa de autoevaluare a performanțelor științifice (Anexa 3.3);
11. dovada obținerii grantului (dacă este cazul);
12. dovada calității de conducător/responsabil proiect, care se face prin prezentarea în copie a primei pagini a contractului.

Art. 7. În urma verificării existenței tuturor documentelor prevăzute la art. 6 din prezentul Regulament, se va întocmi lista cu candidații ale căror dosare au fost admise/respinse pentru înscrierea la concurs. Lista se va afișa la sediul INCDFP.

1. CRITERII DE EVALUARE

Art. 8. Concursul se desfășoară în trei etape:

* evaluarea dosarului pentru înscrierea la concurs (verificarea respectării condițiilor minimale și obligatorii);
* evaluarea criteriilor de performanță științifică, conform Anexa 3.3;
* interviul - în care se prezintă activitatea candidatului și se evaluează cunoștințele de limba engleză ale acestuia. Interviul constă în discuții libere, pe baza activității desfășurate de candidat în funcția anterioară și propuneri pentru continuarea activității, în conformitate cu direcțiile de cercetare ale INCDFP.

Art. 9. Evaluarea performanțelor candidatului se realizează prin analizarea dosarului de concurs și pe baza răspunsurilor la interviu.

Art. 10. Fiecare membru al Comisiei de concurs analizează dosarele candidaților și acordă un punctaj echivalent fișei de evaluare a performanțelor științifice, după cum urmează:

|  |  |
| --- | --- |
| **Punctaj conform Fisei de evaluare a performantelor stiintifice** | **Punctaj**  **echivalent** |
| ≥ 150 | 27 |
| 130 - 150 | 24 |
| 110-130 | 21 |
| 90-110 | 18 |
| 70-90 | 15 |
| 50-70 | 12 |
| < 50 | 9 |

Punctajul echivalent se calculează cu 2 zecimale.

Art. 11. Interviul constă în prezentarea rezultatelor profesionale ale candidatului, întrebări și răspunsuri menite să evidențieze cunoștiințele de specialitate și aptitudinile candidatului pentru obținerea gradului profesional de CS III, precum și propunerea de activitate viitoare, raportată la direcțiile de dezvoltare ale INCDFP.

Art. 12. Fiecare membru al Comisiei de concurs acordă candidatului intre 0 si 3 puncte pentru prezentarea la interviu.

Art. 13. Punctajul final reprezintă suma punctajelor obținute la cele două probe (Fișa de autoevaluare a performanțelor științifice și interviu).

Art. 14. În cazul în care doi candidați obțin același punctaj final, departajarea se va face în funcție de punctajul conform Fișei de evaluare a performanțelor științifice.

Art. 15. Comisia va stabili ordinea candidaților în funcție de punctajul final. Ocuparea posturilor de CS III se face în limita posturilor scoase la concurs, în ordinea descrescătoare a punctajului final obținut.

Art 16. Acordarea gradului professional CS III se face numai pentru candidatii care au obtinut cel putin 12 puncte la punctajul echivalent al Fisei de autoevaluare a performanțelor științifice.

Prezentul Regulament a fost aprobat în ședinta Consiliului Științific din data de 8.12.2016

PREȘEDINTELE CONSILIULUI ȘTIINȚIFIC,

DR. MIRCEA RADULIAN

ANEXA 3.1

Se aprobă,

DIRECTOR GENERAL

Domnule Director General,

Subsemnatul(a) ……………………………………………………………, în calitate de (*gradul profesional actual*) ………………………………………................... din cadrul (*departamentul*) ……………………………………., cu o vechime în domeniu de …… ani, vă rog să aprobați înscrierea mea la concursul pentru obținerea gradului profesional CS III în domeniul .....................................................................................

Data Semnătura,

Domnului Director General al INCDFP

ANEXA 3.2

Declarație de asumare a răspunderii

(olografă)

Subsemnatul(a) ..........................................................................*,* născut(ă) la *(data și locul nașterii) .......................................................................*, cu domiciliul în (*adresa permanentă și adresa prezentă, daca este diferită prima)........................................................................................... .....................................................................................................................................................................................................................................................................................................................*, CNP ..............................................., declar pe proprie răspundere că datele din dosarul depus pentru Concursul de ocupare a postului ......................................................................, la INCDFP, prezintă propriile mele realizări și activități profesionale.

Am cunoștiință despre faptul că, în caz contrar, voi suporta consecințele falsului în declarații, în conformitate cu legislația în vigoare.

Data Semnătura

ANEXA 3.3

Fișa de autoevaluare a performanțelor științifice

|  |  |  |  |  |  |  |
| --- | --- | --- | --- | --- | --- | --- |
| 1. Publicații | Punctaj | Unitate |  | Punctaj final | |  |
| Publicații cotate/indexate ISI (autor/coautor) | 4 + FI +AIS/  (4 + FI +AIS)/2 | Articol publicat sau acceptat pentru publicare |  |  | |
| Publicații BDI (autor/coautor) | 2/1 | Articol publicat sau acceptat pentru publicare |  |  | |
| Alte publicații (autor/coautor) | 1/0,5 | Articol publicat sau acceptat pentru publicare |  |  | |
| Carte/capitol publicată/publicat în străinătate | 5/3 | Carte/Capitol |  |  | |
| Carte/capitol publicată/publicat în țară UEFISCDI (CNCSIS) | 3/1,5 | Carte/Capitol |  |  | |
| Carte /capitol publicată/publicat la alte edituri | 1/0,5 | Carte/Capitol |  |  | |
| Brevet (străinătate/țară) | 5/4 | Brevet |  |  | |
| Teză de doctorat | 3 |  |  |  | |
| Alte produse (baze de date care au atribuite DOI sau sunt recunoscute de o autoritate, hărți etc. înregistrate, recunoscute de cel puțin o autoritate națională) | 2 | produs |  |  | |
| Citări (fără autocitări) (ISI/BDI/altele) | 0,5/0,2/0,2 | citare |  |  | |
| TOTAL |  |  |  |  | |
|  |  |  |  |  | |
| 1. Prezența în viața științifică |  |  |  |  | |
| Comunicare (orală) la reuniune internațională (autor-prezentator/coautor) | 1/0,5 | Lucrare |  |  | |
| Comunicare (poster) la reuniune internațională (autor-prezentator/coautor) | 0,5/0,3 | Lucrare |  |  | |
| Comunicare (orală) la reuniune națională (autor-prezentator/coautor) | 0,5/0,3 | Lucrare |  |  | |
| Comunicare (poster) la reuniune națională (autor-prezentator/coautor) | 0,4/0,2 | Lucrare |  |  | |
| Prezentare/comunicare în Seminar institut | 0,2 | Prezentare |  |  | |
| Promovarea activitatilor de cercetare (evenimente, saloane expozitionale, reprezentari institutionale etc) | Maxim 5% din punctajul total |  |  |  | |
| Premii științifice | 2 | Premiu |  |  | |
| Conducator/Indrumator lucrari doctorat | 3/1 | Doctorand |  |  | |
| Indrumator lucrari master/licenta | 1 | Student |  |  | |
| Activitate didactica (cursuri/laboratoare) | 1 | Curs/laborator |  |  | |
| Student doctorand | 1 | Pe perioada studiilor |  |  | |
| TOTAL |  |  |  |  | |
|  |  |  |  |  | |
| 1. Capacitatea de sustinere a activitatilor de cercetare |  |  |  |  | |
| Conducător/responsabil proiecte obținute prin competiție nationala | 5/3 | proiect |  |  | |
| Conducător/responsabil proiecte obținute prin competiție internationala | 6/3 | proiect |  | |  |  |
| Granturi\* internaționale/naționale obținute prin competiție | 2/1 | buc |  |  | |  |
| Propuneri proiecte evaluate cu 70% din punctajul maxim (responsabil) | 1 | propunere |  |  | |
| Responsabil faza proiect national/international | 0,5/1 | raport |  |  | |
| TOTAL |  |  |  |  | |
| TOTAL GENERAL |  |  |  |  | |

FI - factorul de impact al revistei, AIS - scorul de influență al revistei (sursa: Web of Knowledge)

În lista comunicărilor se va preciza explicit tipul de prezentare (oral/poster)

\*grant = bursă acordată în cadrul unui proiect sau program, pentru desfășurarea unor activități de cercetare științifică.